ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 192/94/COL της 30ής Νοεμβρίου 1994 για την έγκριση προγράμματος εξάλειψης της νόσου του Aujeszky στην Αυστρία και για την τροποποίηση για δεύτερη φορά της απόφασης αριθ. 31/94/COL (1) της Εποπτεύουσας Αρχής της ΕΖΕΣ αναφορικά με τις πρόσθετες εγγυήσεις για τη νόσο του Aujeszky για χοίρους που προορίζονται για κράτη ή περιφέρειες ΕΖΕΣ στις οποίες δεν υφίσταται η νόσος

Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως προσαρμόστηκε από το πρωτόκολλο περί προσαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο 1 παράγραφος 4 στοιχείο δ) 7

την πράξη που αναφέρεται στο σημείο 1 του κεφαλαίου I παραρτήματος I της συμφωνίας για τον Ευρωπαϊκό Οικονομικό Χώρο, σχετικά με υγειονομικά προβλήματα ζώων που επηρεάζουν το ενδοκοινοτικό εμπόριο βοοειδών και χοίρων (οδηγία 64/432/EOK του Συμβουλίου, η οποία εφεξής καλείται «πράξη περί βοοειδών και χοίρων»), και ιδίως τα άρθρα 9 και 10,

τη συμφωνία μεταξύ των κρατών ΕΖΕΣ σχετικά με την σύσταση Εποπτεύουσας Αρχής και Δικαστηρίου, όπως προσαρμόστηκε από το πρωτόκολλο περί προσαρμογής της συμφωνίας μεταξύ των κρατών ΕΖΕΣ για τη σύσταση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο 1 άρθρο 1 στοιχεία γ) και ε),

Εκτιμώντας:

ότι η Αυστρία εφαρμόζει πρόγραμμα εξάλειψης της νόσου του Aujeszky, όπως αναφέρθηκε στην επιστολή από 2ας Νοεμβρίου 1994 7

ότι το πρόγραμμα εξάλειψης της νόσου του Aujeszky πληροί τις απαιτήσεις του άρθρου 9 της πράξεως περί βοοειδών και χοίρων 7

ότι είναι σκόπιμο να προταθούν ορισμένες πρόσθετες εγγυήσεις για τη διαφύλαξη της ήδη επιτευχθείσας προόδου και για την εξασφάλιση της επιτυχούς υλοποίησης του προγράμματος στην Αυστρία 7

ότι οι αυστριακές αρχές εφαρμόζουν για την εθνική διακίνηση των χοίρων κανόνες εκτροφής και παραγωγής τουλάχιστον ισοδύναμους με αυτούς που προβλέπονται στην απόφαση 7

ότι οι πρόσθετες εγγυήσεις που προβλέπονται στην παρούσα απόφαση δεν πρέπει να απαιτηθούν από τα κράτη ή τις περιοχές ΕΖΕΣ οι οποίες θεωρούνται απαλλαγμένες της νόσου του Aujeszky 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της κτηνιατρικής επιτροπής της ΕΖΕΣ, η οποία υποβοηθεί το έργο της Εποπτεύουσας Αρχής της ΕΖΕΣ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

1. Εγκρίνεται το πρόγραμμα εξάλειψης της νόσου του Aujeszky μέχρι τις 30 Ιουνίου 1997.

2. Το παράρτημα I της απόφασης της Εποπτεύουσας Αρχής της ΕΖΕΣ αριθ. 31/94/COL αντικαθίσταται με το παράρτημα I της παρούσας απόφασης.

3. Η παρούσα απόφαση αρχίζει να ισχύει την 1η Δεκεμβρίου 1994.

4. Η παρούσα απόφαση απευθύνεται στα κράτη ΕΖΕΣ.

5. Η παρούσα απόφαση είναι αυθεντική στην αγγλική γλώσσα.

Βρυξέλλες, 30 Νοεμβρίου 1994.

Για την Εποπτεύουσα Αρχή της ΕΖΕΣ

Pekka SΔILΔ

Μέλος της Εποπτεύουσας Αρχής

(1) Όπως τροποποιήθηκε τελευταία από την απόφαση αριθ. 75/94/COL της Εποπτεύουσας Αρχής της ΕΖΕΣ (ΕΕ αριθ. L 247 της 22. 9. 1994, σ. 52 7 συμπλήρωμα ΕΟΧ στην ΕΕ 94/ΕΟΧ/35/11).

ΠΑΡΑΡΤΗΜΑ

«ΠΑΡΑΡΤΗΜΑ I

Α. Περιφέρειες απαλλαγμένες της νόσου του Aujeszky, οι οποίες δεν επιτρέπουν εμβολιασμό

Φινλανδία: Όλες οι περιφέρειες.

Νορβηγία: Όλες οι περιφέρειες.

Β. Περιφέρειες οι οποίες διαθέτουν πρόγραμμα εξάλειψης για τη νόσο του Aujeszky και δεν επιτρέπουν εμβολιασμό

Σουηδία: Όλες οι περιφέρειες.

Αυστρία: Όλες οι περιφέρειες.»